Lielais diktators

"Lielais diktators" () ir 1940. gada ASV satīriska politiskā komēdijdrāmas filma, kuras režisors, scenārija autors, galvenais aktieris bija Čārlijs Čaplins.

Filma ir satīra par Ādolfu Hitleru, Benito Musolīni fašismu, antisemītismu un nacistiem. Pats Čaplins filmā attēlo Adenoīdu Hinkelu un ebreju bārddzini.

Filma iznāca deviņus mēnešus pēc pirmās Holivudas parodijas par Hitleru — You Nazty Spy! ar The Three Stooges galvenajās lomās. Čaplins bija vienīgais filmu veidotājs, kas skaņu kino ērā vēl turpināja veidot mēmās filmas, šī ir Čaplina pirmā īstā skaņu filma, kā arī viņa komerciāli veiksmīgākā filma.Branagh, Kenneth (Narrator). Chaplin and Hitler: The Tramp and the Dictator. BBC. 2002. 1964. gada autobiogrāfijā Čaplins atzina, ka nebūtu veidojis šo filmu, ja zinātu par koncentrācijas nometnēs notiekošajām šausmām.Chaplin, Charlie (1964) My Autobiography, p.392, "Had I known of the actual horrors of the German concentration camps, I could not have made The Great Dictator, I could not have made fun of the homicidal insanity of the Nazis."

Filma tika nominēta Amerikas Kinoakadēmijas balvai piecās nominācijās, tomēr netika saņemta neviena. 1997. gadā "Lielais diktators" tika iekļauts ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma". 2000. gadā Amerikas Kinoinstitūts to ierindoja 37. vietā labāko komēdiju sarakstā.

 Atsauces 

 Ārējās saites 

Kategorija:1940. gada filmas
Kategorija:ASV filmas
Kategorija:United Artists filmas
Kategorija:Čārlija Čaplina filmas
Kategorija:Politiskās filmas
Kategorija:Satīriskās filmas
Kategorija:Nacionālajā kino reģistrā iekļautās filmas